Charlie Christian
Store norske leksikon,Kunst og estetikk,Musikk,Jazz,Nord-Amerikanske jazzutøvere og -ensembler, 1920 – 1960
Charlie Christian var en amerikansk jazzgitarist og en pioner i bruken av elektrisk forsterket gitar som soloinstrument.
Han vokste opp i Oklahoma City og ble kjent som medlem av Benny Goodmans sekstett i 1939. Christian spilte med denne gruppen og tidvis med Goodmans storband frem til sin død. Han utviklet en helt ny gitarstil, mer påvirket av tenorsaksofonisten Lester Young enn av andre gitarister, og ble en inspirasjonskilde for det meste som senere har skjedd på instrumentet i jazz-sammenheng.Charlie Christian var også aktivt med på de eksperimentene som fant sted på klubben Mintos i Harlem og som ledet frem til den nye bebop-stilen. Han døde av tuberkolose, bare 25 år gammel. Les mer i Store norske leksikon jazz Eksterne lenker Charlie Christian